[{"text_idx": "#000002", "text": "Anfitrioi gisa, Iban Rodriguezek, Leioako egungo alkate eta EAJk aurkezten duen alkategaiak, ongietorria eman zien bertaratutakoei, erakundeen arteko lankidetzan eragin duen mezu bategaz. Azaldu zuenez, lankidetza horren ondorioz lortu da, esate baterako, \u201cLeioan Avanzadako zati bat lur azpitik eramatea, hainbat hamarkadatan eskatu izan duguna\u201d, bai eta \u201cEusko Jaurlaritzarekin elkarlanean institutu bateratua\u201d ere, datozen urteetan gauzatuko dena. Udal esparruari dagokionez, \u201cLeioak kiroldegi berria izango du\u201d, aurreratu du, \u201chirigunea birgaituko da, Lamiakoko bulebarra bultzatuko da eta Pinueta Eraberritzeko Plana garatuko da. Beti helburu bakar batekin: bizi-kalitatea areagotzen jarraitzea\u201d."}, {"text_idx": "#000003", "text": "Uribe Kostako alkategaiez gainera, bertan izan zen Elixabete Etxanobe, Bizkaiko ahaldun nagusirako hautagaia eta Herri Administrazio eta Erakunde Harremanetarako foru diputatua. Bere hitzartzean, besteak beste, Uribe Kostako hautagaiek tokiko herritarren beharrei erantzun eta eman dieten proiektuetako batzuk zerrendatu zituen, hala nola Itsasadarreko Bulebarra, Bilbo, Erandio, Leioa eta Getxo lotuko dituena oinezkoentzako pasealeku bat eta bizikleta bide bat sortuz."}, {"text_idx": "#000005", "text": "Era berean, 42 Urduliz eskola aipatu zuen, lan-merkatuak eskatzen dituen konpetentzia digitaletan eta zeharkakoetan profesionalak prestatzea helburu duena. \u201cHoriek guztiak hobeto bizitzeko eta arazoak konpontzeko proiektuak dira\u201d, azaldu zuen."}, {"text_idx": "#000006", "text": "Bizkaiko ahaldun nagusirako hautagaiagaz batera izan ziren Itxaso Atutxa Bizkai Buru Batzarraren presidentea eta Uribe Kostako udalerrietan jeltzaleek alkatetzetarako aurkeztuko dituen bederatzi hautagai, bai eta Batzar Nagusietarako hautagaiak eta ehun bat alderdikide eta alderdizale."}, {"text_idx": "#000007", "text": "HIRUKA gure eskualdeko euskara hutsezko hedabide bakarra da; egunero 10 udalerriren berri ematen dugu, eta hilabetero doan duzu aldizkaria kalean, tokiko komertzioetan zein erakunde publikoen egoitzetan. Proiektua bizirik jarraitzeko, ezinbestekoa dugu zu bezalako irakuleen babesa eta ekarpen ekonomikoa."}]